ઉપલબ્ધ જાણકારી અનુસાર આ વર્ષે પણ દેશના રક્ષા બજેટના ભાગે કંઇ ખાસ નહીં આવે, જેનું કારણ છે નવેમ્બર માસમાં લાગુ પડેલો નોટબંધી નો નિર્ણય. આ નિર્ણયની સુરક્ષા બજેટ પર ખાસી અસર પડશે એમ માનવામાં આવી રહ્યું છે. એક બાજુ દેશની સેનાના આધુનિકીકરણની વાતો કરવામાં આવી રહી છે, તો બીજી બાજુ પાડોશી દેશનો આક્રમક અંદાજ પણ વર્તાઇ રહ્યો છે એવી પરિસ્થિતિમાં સુરક્ષા બજેટને જરૂર પૂરતું ભાથુ મળે એ જરૂરી છે. નોટબંધીના નિર્ણય બાદ દેશના અર્થતંત્રમાં કોઇ ખાસ વિકાસ નથી થયો. બ્લૂમબર્ગ અને મિન્ટના અહેવાલો અનુસાર સુરક્ષા વિભાગ આ વર્ષના સુરક્ષા બજેટમાં 10 ટકાના વધારાની ઇચ્છા રાખીને બેઠું છે, પરંતુ આ વધારો થશે કે કેમ એ એક સવાલ છે.